
Europski parlament,
–	uzimajući u obzir prijedlog Komisije upućen Europskom parlamentu i Vijeću (COM(2025)0001 – C10‑0056/2025),
–	uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013[footnoteRef:1] („Uredba o EGF-u”), [1:  	SL L 153, 3.5.2021., str. 48., ELI: http://data.europa.eu/eli/reg/2021/691/oj.] 

–	uzimajući u obzir Uredbu Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021. – 2027.[footnoteRef:2], kako je izmijenjena Uredbom (EU, Euratom) 2024/765[footnoteRef:3], a posebno njezin članak 8., [2:  	SL L 433 I, 22.12.2020., str. 11., ELI: http://data.europa.eu/eli/reg/2020/2093/oj.]  [3:  	Uredba Vijeća (EU, Euratom) 2024/765 od 29. veljače 2024. o izmjeni Uredbe (EU, Euratom) 2020/2093 kojom se utvrđuje višegodišnji financijski okvir za razdoblje 2021. – 2027. (SL L, 2024/765, 29.2.2024., ELI: http://data.europa.eu/eli/reg/2024/765/oj).] 

–	uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava[footnoteRef:4], a posebno njegovu točku 9., [4:  	SL L 433 I, 22.12.2020., str. 28., ELI: http://data.europa.eu/eli/agree_interinstit/2020/1222/oj.] 

–	uzimajući u obzir pismo Odbora za zapošljavanje i socijalna pitanja,
–	uzimajući u obzir izvješće Odbora za proračune (A10‑0080/2025),
A.	budući da je Unija uspostavila zakonodavne i proračunske instrumente kako bi pružila dodatnu potporu radnicima suočenima s posljedicama velikih strukturnih promjena u tokovima svjetske trgovine ili svjetske financijske i gospodarske krize te kako bi im se pomoglo da se ponovno uključe na tržište rada; budući da se ta pomoć ostvaruje u obliku financijske potpore radnicima i poduzećima za koja su radili;
B. 	budući da je Belgija podnijela zahtjev EGF/2024/003 BE/Van Hool za financijski doprinos iz Europskog fonda za prilagodbu globalizaciji (EGF) nakon otpuštanja 2411 radnika[footnoteRef:5] u sektoru gospodarstva svrstanom u odjeljak 29. NACE-a Rev. 2 (proizvodnja motornih vozila, prikolica i poluprikolica) u regiji NUTS 2 pokrajine Antwerpen (BE21), u referentnom razdoblju za podnošenje zahtjeva od četiri mjeseca, od 8. travnja 2024. do 8. kolovoza 2024.;  [5:  	U smislu članka 3. Uredbe o EGF-u.] 

C. 	budući da se zahtjev odnosi na 2411 otpuštenih radnika u poduzeću Van Hool;
D. 	budući da se zahtjev temelji na intervencijskim kriterijima iz članka 4. stavka 2. točke (a) Uredbe o EGF-u kojom se propisuje prestanak djelatnosti najmanje 200 radnika ili samozaposlenih osoba koji su proglašeni viškom tijekom referentnog razdoblja od četiri mjeseca u poduzeću u državi članici, uključujući radnike proglašene viškom kod dobavljača i daljnjih proizvođača;
E. 	budući da je pandemija bolesti COVID-19 utjecala na potražnju za autobusima, a agresivni rat Rusije protiv Ukrajine utjecao na strukturu troškova;
F. 	budući da se europska automobilska industrija i industrija dobavljača suočava s dosad nezabilježenim pritiscima koji potječu od vanjskih i unutarnjih izazova, kao što su narušavanje tržišnog natjecanja, posebno u sektoru električnih vozila zbog nepoštenog subvencioniranja Kine, i visoki troškovi energije prouzročeni velikim restrukturiranjem;
G.	budući da je poduzeće Van Hool bilo specijalizirano za proizvodnju autobusa, trolejbusa i prikolica; budući da je pad potražnje za autobusima koji je posljedica pandemije doveo do smanjenja prosječne prodaje poduzeća Van Hool u Europi te do naglog pada profitabilnosti; buduća da su sve veća inflacija i poremećaji u lancima opskrbe dodatno povećali pritisak na marže poduzeća; 
H.	budući da je to poduzeće, u skladu s belgijskim pravom, slijedilo obvezni postupak obavješćivanja predstavnika radnika i savjetovanja s njima; budući da se zahtjev za osnivanje odjela za zapošljavanje, čija je svrha radnicima otpuštenima u kontekstu kolektivnog otkaza pružiti usluge traženja zamjenskog posla, ne primjenjuje u slučaju stečaja; 
I.	budući da bi financijski doprinos iz EGF-a ponajprije trebao biti usmjeren na aktivne mjere politike tržišta rada i personalizirane usluge čiji je cilj brza reintegracija korisnika na dostojanstvena i održiva radna mjesta u istom ili drugom sektoru, pri čemu ih treba pripremiti na zelenije i digitalnije europsko gospodarstvo;
J.	budući da flamanske službe za zapošljavanje (VDAB) osiguravaju nacionalno pretfinanciranje i sufinanciranje mjera;
K.	budući da EGF ne smije premašiti najveći godišnji iznos od 30 milijuna EUR (u cijenama iz 2018.), kako je utvrđeno člankom 8. Uredbe (EU, Euratom) 2020/2093 kako je izmijenjena Uredbom (EU, Euratom) 2024/765; budući da bi u skladu s načelom dobrog financijskog upravljanja nepotrošene doprinose trebalo vratiti Komisiji;

1.	slaže se s Komisijom da su uvjeti iz članka 4. stavka 2. točke (a) Uredbe o EGF-u ispunjeni i da Belgija u skladu s tom Uredbom ima pravo na financijski doprinos u iznosu od 7 999 015 EUR, odnosno 85 % ukupnog troška od 9 410 607 EUR, što obuhvaća troškove za personalizirane usluge u iznosu od 9 034 607 EUR i troškove za aktivnosti pripreme, upravljanja, informiranja i promidžbe te kontrole i izvješćivanja u iznosu od 376 000 EUR;
2.	primjećuje da su belgijske vlasti zahtjev podnijele 29. listopada 2024. te da je, na temelju dodatnih informacija koje je Belgija pružila, Komisija dovršila ocjenjivanje zahtjeva 26. ožujka 2025. i o tome istoga dana obavijestila Parlament; 
3.	prima na znanje da se zahtjev odnosi na 2411 otpuštenih radnika u poduzeću Van Hool; nadalje, napominje da će ukupno 2397 radnika biti ciljani korisnici;
4.	ističe da, prema podacima Federacije belgijskih poduzeća (VBO), industrijski sektor u Belgiji trenutačno bilježi pad; primjećuje da industrijski sektor tradicionalno ima važnu ulogu u Lieru pa njegovo slabljenje znatno utječe na tržište rada Liera; ističe da se 2023. broj radnih mjesta u industriji u Lieru smanjio za 13 %;
5.	naglašava da profili radnika koji su proglašeni viškom, od kojih je jedna trećina u dobi od 50 ili više godina, a 80 % ih ima srednjoškolsko ili niže obrazovanje te zastarjele vještine; ističe da će, uzimajući u obzir silazni trend u pogledu slobodnih radnih mjesta i njihovu geografsku raspodjelu, radnicima biti potrebna ciljana potpora usmjerena na usavršavanje i prekvalifikaciju kako bi se povećali njihovi izgledi za ponovno zaposlenje; smatra da je društvena odgovornost Unije i država članica pružiti pogođenim radnicima mogućnost stjecanja potrebnih kvalifikacija za buduće zapošljavanje;
6.	pozdravlja činjenicu da će se personalizirane usluge koje će se pružati radnicima sastojati od sljedećih mjera: savjetnik za socijalnu intervenciju i prijava radnika, pronalaženje novog radnog mjesta, potpora pri traženju zaposlenja i posredovanje pri zapošljavanju, strukovno usmjeravanje, prekvalifikacija i strukovno osposobljavanje, kao i osposobljavanje na radnom mjestu; posebno ističe usluge povezane s ciljanom potporom i osobnom procjenom, kao i osposobljavanje u području IKT-a koje doprinosi usavršavanju potrebnom u digitalnom industrijskom dobu;
7.	prima na znanje da je Belgija ciljanim korisnicima počela pružati personalizirane usluge 22. travnja 2024. i da će stoga razdoblje prihvatljivosti za financijski doprinos iz EGF-a trajati od tog datuma do datuma koji nastupi 24 mjeseca nakon stupanja na snagu odluke o financiranju;
8.	napominje da Belgija od 14. ožujka 2024. snosi administrativne izdatke provedbe EGF-a te da ti izdaci stoga ispunjavaju uvjete za financijski doprinos iz EGF-a od tog datuma do datuma koji nastupi 31 mjesec nakon stupanja na snagu odluke o financiranju;
9.	naglašava da su belgijske vlasti potvrdile da će se u pristupu predloženim mjerama i u njihovoj provedbi poštovati načela jednakog postupanja i nediskriminacije te da će se spriječiti svako dvostruko financiranje;
10.	podsjeća da belgijske vlasti moraju osigurati da ravnopravnost muškaraca i žena i integracija rodne perspektive budu sastavni dio provedbe mjera te da se promiču tijekom cijelog razdoblja provedbe;
11.	ponovno ističe da pomoć iz EGF-a ne smije zamijeniti mjere za koje su prema nacionalnom pravu ili kolektivnim ugovorima odgovorna poduzeća;
12.	podsjeća da belgijske vlasti moraju priznati izvor financiranja, kao i jamčiti vidljivost financiranja Unije, te isticati dodanu vrijednost Unije do koje je došlo zahvaljujući intervenciji, i to pružanjem koherentnih, učinkovitih i ciljanih informacija različitoj publici, među ostalim usmjerenih informacija korisnicima, lokalnim i regionalnim vlastima, socijalnim partnerima, medijima i javnosti;
13.	odobrava Odluku priloženu ovoj Rezoluciji;
14.	nalaže svojoj predsjednici da potpiše ovu Odluku zajedno s predsjednikom Vijeća te da je da na objavu u Službenom listu Europske unije;



15.	nalaže svojoj predsjednici da ovu Rezoluciju, zajedno s njezinim Prilogom, proslijedi Vijeću i Komisiji.

